**Әлсіздіктеріміздің күші**

***«Менің рақымым саған жетер: күшсіз жағдайыңда Менің құдіретім толықтай іске аса алады». Сондықтан Мәсіхтің құдіретінің бойымда орнығуы үшін, күшсіздігіме қуана мақтанамын.»***

***(Қорынттықт. 2-хат 12:9)***

Кейде біз мінсіз көріну үшін өзіміздің суреттерімізді өзгертеміз, немесе жұмыс тұруға өтініш бергенде өзіміздің жасай алатын барлық жақсы нәрселердің тізімін жасап шығамыз. Біздің қоғам тек күшті жақтарын көрсетіп, әлсіз жақтарын жасыра алатын адамдарды ғана жақсы көреді. Сондықтан, басқа адамдар бізді ұнату үшін, әлсіз тұстарымызды жасырып, мінсіз болып көрінуге тырысамыз.

Құдай әлсіздікті жаман нәрсе деп санамайды. Ол қайта біздің әлсіз тұстарымызбен Оның алдына келіп, Оның бізге көмектесуіне мүмкіндік бергенімізді қалайды. Иса біздің қателіктерімізді қабылдап, оларды Өзінің даңқын шығаратын жақсы істер жасау үшін пайдаланғысы келеді.

Жохан жазған ізгі хабардың төртінші тарауында, оны ұятқа салатын құпиясы бір әйел бар еді. Ол бес рет үйленіп, ажырасып, енді тағы басқа бір ер адаммен тұрып жатқан еді. Ұялғаны сонша, ол ешкімді кездестірмеу үшін құдықтан су алуға күннің ең ыстық уақытында баратын еді.

Бірақ бір күні ол Исаны кездестіреді. Иса оның ұятқа салатын барлық құпияларын білді. Мұның бәрін білсе де, Ол оған жаңа өмірді ұсынды. Әйелдің қуанғаны сонша, ол өз қаласындағы барлық адамдарға Иса туралы айтып берді. Олар егер Құдай сол әйелдің өмірін өзгерте алса, олардың да өмірін өзгерте алатынына көз жеткізді. Оның әлсіздігі көптеген адамдарға Құдайдың сүйіспеншілігі мен күшін көрсететін үміт туралы куәлікке айналды.

Сіз мінсіз болмасаңыз да, Құдай сізді жақсы көреді. Сіз өзіңіздің әлсіздіктеріңізді, қателіктеріңізді және кемшіліктеріңізді Исаға бере аласыз, сонда Ол сізге көмектеседі. Ол: «Менің рақымым саған жетер: күшсіз жағдайыңда Менің құдіретім толықтай іске аса алады» деп айтты. (2 Қорынттықтарға 12:9). Оның сүйіспеншілігі мен күші сіздің әлсіздіктеріңізді жарқыратып, басқаларға Оның сүйіспеншілігінің куәлігіне айналдыра алады.